CELEX: 32018R0676
Language: sl
Date: 2018-05-03 00:00:00
Title: Uredba Komisije (EU) 2018/676 z dne 3. maja 2018 o popravku Uredbe Komisije (EU) št. 546/2011 o izvajanju Uredbe (ES) št. 1107/2009 Evropskega parlamenta in Sveta glede enotnih načel za ocenjevanje in registracijo fitofarmacevtskih sredstev (Besedilo velja za EGP. )

4.5.2018   
               
               
                  SL
               
               
                  Uradni list Evropske unije
               
               
                  L 114/8
               
            UREDBA KOMISIJE (EU) 2018/676
      z dne 3. maja 2018
      o popravku Uredbe Komisije (EU) št. 546/2011 o izvajanju Uredbe (ES) št. 1107/2009 Evropskega parlamenta in Sveta glede enotnih načel za ocenjevanje in registracijo fitofarmacevtskih sredstev
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 29(6) in člena 84(d) Uredbe,
      ob upoštevanju naslednjega:
      
                  (1)
               
               
                  Točka C. 2.5.1.2 (i) dela I Priloge k Uredbi Komisije (EU) št. 546/2011 (2), ki določa posebna načela, ki ji je treba upoštevati v postopku odločanja glede koncentracije aktivne snovi in relevantnih metabolitov, razgradnih ali reakcijskih produktov v podtalnici, vsebuje napako.
               
            
                  (2)
               
               
                  Do napake je prišlo pri vključitvi nekaterih določb razveljavljene Direktive Sveta 91/414/EGS (3) v Uredbo (EU) št. 546/2011 v skladu s členom 84(d) Uredbe (ES) št. 1107/2009.
               
            
                  (3)
               
               
                  Priloga k Direktivi 91/414/EGS vsebuje sklic na Direktivo Sveta 80/778/EGS o kakovosti vode, namenjene za prehrano ljudi (4), ki je bila nato razveljavljena in nadomeščena z Direktivo Sveta 98/83/ES o kakovosti vode, namenjene za prehrano ljudi (5). Zato bi se morala Uredba (EU) št. 546/2011 sklicevati na Direktivo Sveta 98/83/ES in ne na Direktivo 2006/118/ES (6) Evropskega parlamenta in Sveta, ki se nanaša na varstvo podzemne vode pred onesnaževanjem in poslabšanjem.
               
            
                  (4)
               
               
                  Uredbo (EU) št. 546/2011 bi bilo zato treba ustrezno popraviti.
               
            
                  (5)
               
               
                  Da bi zagotovili uporabo pravilnih meril za ustrezno izvajanje enotnih načel tudi pri tekočih postopkih ocenjevanja, bi bilo ta popravek treba začeti uporabljati čim prej.
               
            
                  (6)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Uredba (EU) št. 546/2011 se popravi:
      
                   
               
               
                  v delu I Priloge se točka C. 2.5.1.2 (i) nadomesti z naslednjim:
                  
                     
                                 „(i)
                              
                              
                                 največjo dovoljeno koncentracijo iz Direktive Sveta 98/83/ES (*1); ali
                              
                           
               
            Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 3. maja 2018
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 309, 24.11.2009, str. 1.
      
         (2)  Uredba Komisije (EU) št. 546/2011 z dne 10. junija 2011 o izvajanju Uredbe (ES) št. 1107/2009 Evropskega parlamenta in Sveta glede enotnih načel za ocenjevanje in registracijo fitofarmacevtskih sredstev (UL L 155, 11.6.2011, str. 127).
      
         (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
      
         (4)  Direktiva Sveta 80/778/EGS z dne 15. julija 1980 o kakovosti vode, namenjene za prehrano ljudi (UL L 229, 30.8.1980, str. 11).
      
         (5)  Direktiva Sveta 98/83/ES z dne 3. novembra 1998 o kakovosti vode, namenjene za prehrano ljudi (UL L 330, 5.12.1998, str. 32).
      
         (6)  Direktiva 2006/118/ES Evropskega parlamenta in Sveta z dne 12. decembra 2006 o varstvu podzemne vode pred onesnaževanjem in poslabšanjem (UL L 372, 27.12.2006, str. 19).
      
         (*1)  Direktiva Sveta 98/83/ES z dne 3. novembra 1998 o kakovosti vode, namenjene za prehrano ljudi (UL L 330, 5.12.1998, str. 32).“